**12.09.2023**

**COMUNICAT DE PRESĂ**

**0,45% - rata şomajului la nivelul județului Ilfov la data de 30 august 2023**

La finalul lunii august 2023, în evidențele Agenției Județene pentru Ocuparea Forței de Muncă Ilfov erau înregistrați 939 de șomeri (dintre care 546 sunt femei), rezultând o rată a șomajului de 0,45%.

 Din totalul șomerilor înregistrați în evidențele A.J.O.F.M. Ilfov la data de 30 august 2023, 299 de persoane beneficiază de indemnizaţie de şomaj, iar 640 sunt înregistrate ca șomeri neindemnizați.

 În funcție de grupa de vârstă din care fac parte, șomerii sunt repartizați astfel: 190 de persoane fac parte din grupa de vârstă sub 25 de ani, 58 de persoane din grupa de vârstă 25-29 de ani, 119 persoane din grupa de vârstă 30-39 de ani, 219 persoane din grupa de vârstă 40-49 de ani, 183 de persoane din grupa de vârstă 50-55 de ani și 170 de persoane din grupa de vârstă peste 55 de ani.

 Clasificarea șomerilor în funcție de mediul de rezidenţă indică faptul că 185 de șomeri provin din mediul urban, iar 754 provin din mediul rural.

 Din punctul de vedere al repartizării pe niveluri de instruire, ponderea cea mai mare o au șomerii cu studii primare, gimnaziale și profesionale (678 de persoane). Aceștia sunt urmați de cei cu studii liceale și postliceale (187 de persoane) și de cei cu studii superioare (74 de persoane).

**Compartimentul Comunicare**

**A.J.O.F.M. Ilfov**